CELEX: 52010PC0685
Language: sk
Date: 2010-11-23
Title: Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/012 NL/Noord Holland ICT, Holandsko)

|

52010PC0685

/* KOM/2010/0685 v konečnom znení */  Návrh ROZHODNUTIE EURÓPSKEHO PARLAMENTU A RADY o uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/012 NL/Noord Holland ICT, Holandsko)  

	[pic] | EURÓPSKA KOMISIA |Brusel, 23.11.2010KOM(2010) 685 v konečnom zneníNávrhROZHODNUTIE EURÓPSKEHO PARLAMENTU A RADYo uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/012 NL/Noord Holland ICT, Holandsko)DÔVODOVÁ SPRÁVABod 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje uvoľnenie prostriedkov z Európskeho fondu na prispôsobenie sa globalizácii (EGF) prostredníctvom nástroja flexibility s ročným stropom 500 mil. EUR nad rámec príslušných okruhov finančného rámca.Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2].Dňa 8. apríla 2010 Holandsko predložilo žiadosť EGF/2010/012 NL/Noord Holland ICT o finančný príspevok z fondu EGF v dôsledku prepúšťania v dvoch podnikoch, ktorých činnosť patrí podľa klasifikácie NACE Revision 2 do divízie 46 („Veľkoobchod, okrem motorových vozidiel a motocyklov“)[3] v regióne NUTS II Noord Holland (NL32) v Holandsku.Po dôkladnom preskúmaní tejto žiadosti Komisia v súlade s článkom 10 nariadenia (ES) č. 1927/2006 dospela k záveru, že podmienky na poskytnutie finančného príspevku sú podľa tohto nariadenia splnené.ZHRNUTIE ŽIADOSTI A ANALÝZAKľúčové údaje: |Referenčné č. EGF | EGF/2010/012 |Členský štát | Holandsko |Článok 2 | b) |Príslušné podniky | 2 |Región na úrovni NUTS II | Noord Holland (NL32) |Divízia NACE Revision 2 | 46 („Veľkoobchod, okrem motorových vozidiel a motocyklov“) |Referenčné obdobie | 1. 5. 2009 – 31. 1. 2010 |Dátum začatia personalizovaných služieb | 1. 5. 2009 |Dátum podania žiadosti | 8. 4. 2010 |Počet prepustených pracovníkov počas referenčného obdobia | 613 |Počet prepustených pracovníkov, ktorým je pomoc určená | 613 |Výdavky na personalizované služby (v EUR) | 3 776 693 |Výdavky na vykonávanie fondu EGF[4] (v EUR) | 157 362 |Výdavky na vykonávanie fondu EGF: (%) | 4 |Celkový rozpočet (v EUR) | 3 934 055 |Príspevok z fondu EGF (65 %) (v EUR) | 2 557 135 |1.  Žiadosť bola Komisii predložená 8. apríla 2010 a do 5. augusta 2010 bola doplnená o dodatočné informácie.2.  Žiadosť spĺňa podmienky na poskytnutie prostriedkov z EGF podľa článku 2 písm. b) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia.Súvislosť medzi prepúšťaním a významnými zmenami v štruktúre svetového obchodu v dôsledku globalizácie alebo celosvetovej finančnej a hospodárskej krízy3.  Holandsko na účely preukázania súvislosti medzi prepúšťaním pracovníkov a celosvetovou finančnou a hospodárskou krízou uvádza, že kríza negatívne zasiahla sektor informačných a komunikačných technológií (IKT), predovšetkým podniky zaoberajúce sa vývojom a predajom hardvéru. Žiadateľ uvádza prudký pokles ukazovateľa IKT[5] vytvoreného firmou Ernst & Young: z hodnoty približne 160 v auguste 2008 klesla v apríli 2009 na hodnotu približne 30. Tento ukazovateľ zhŕňa hlavné výsledky výskumu obchodného cyklu, výdavkov a zostavovania rozpočtu v sektore IKT. Celkové číselné údaje uvedené v žiadosti ukazujú, že rast na trhu IKT v západnej Európe bol v roku 2009 nižší v porovnaní s predchádzajúcimi rokmi: miera rastu bola 2,7 % v roku 2007, 2 % v roku 2008 a 1,2 % v roku 2009.4.  Holandské orgány zdôrazňujú, že v dvoch podnikoch, ktorých sa týka táto žiadosť, v roku 2009 v dôsledku celosvetovej finančnej a hospodárskej krízy značne klesol obrat: v prípade podniku Getronics pokles predstavoval 25 % a v prípade podniku HP išlo o 17 % pokles vo výrobe osobných počítačov a 19 % pokles v tlačiarenskej výrobe.5.  Holandsko ďalej uvádza, že negatívny dosah celosvetovej finančnej a hospodárskej krízy na zamestnanosť v sektore IKT zhoršili významné zmeny v štruktúre celosvetového trhu IKT, a to najmä premiestnenie výroby do Číny a Indie. V roku 1996 predstavoval trhový podiel krajín OECD[6] na celkovom obchode s IKT 88 %, v roku 2006 sa tento podiel znížil na 56 %.Preukázanie počtu prepustených pracovníkov a splnenie kritérií článku 2 písm. b)6.  Holandsko predložilo túto žiadosť na základe intervenčných kritérií stanovených v článku 2 písm. b) nariadenia (ES) č. 1927/2006, v ktorom sa vyžaduje prepustenie minimálne 500 pracovníkov počas deviatich mesiacov v podnikoch zaradených do rovnakej divízie klasifikácie NACE Revision 2 pôsobiacich v jednom regióne alebo v dvoch susediacich regiónoch na úrovni NUTS II v členskom štáte.7.  V žiadosti sa uvádza 613 prepustených pracovníkov v dvoch podnikoch, ktorých činnosť patrí podľa klasifikácie NACE Revision 2 do divízie 46 („Veľkoobchod, okrem motorových vozidiel a motocyklov“) v regióne NUTS II Noord Holland (NL32) v Holandsku počas deväťmesačného referenčného obdobia od 1. mája 2009 do 31. januára 2010. Všetky údaje o počte prepustených pracovníkov sa vypočítali podľa článku 2 druhého odseku prvej zarážky nariadenia (ES) č. 1927/2006.Vysvetlenie nepredvídateľnosti tohto prepúšťania8.  Holandské orgány uvádzajú, že trhu IKT sa až do polovice roka 2008 darilo relatívne dobre a vyhliadky na rast mali tak podniky IKT, ako aj ich zákaznícke trhy. Toto sektoru umožnilo vyvážiť dosah zmien štruktúry svetového obchodu. Dôsledkom hospodárskej a finančnej krízy bolo náhle a nepredvídané zníženie rozpočtov určených na investície v súvislosti s výrobkami IKT, z čoho vyplynulo značné zníženie obratu v prípade podnikov v oblasti IKT.Identifikácia prepúšťajúcich podnikov a pracovníkov, ktorým je pomoc určená9.  V žiadosti sa uvádza 613 prepustených pracovníkov, pričom pomoc je určená všetkým z nich v týchto dvoch podnikoch:Podniky a počet prepustených pracovníkov |Getronics | 371 | HP | 242 |Celkový počet podnikov: 2 | Celkový počet prepustených: 613 |10.  Takéto je rozdelenie pracovníkov, pre ktorých je pomoc určená:Kategória | Počet | Podiel v percentách |Muži | 398 | 64,9 |Ženy | 215 | 35,1 |Občania EÚ | 576 | 94,0 |Občania nečlenských krajín EÚ | 37 | 6,0 |15 – 24 rokov | 110 | 17,9 |25 – 54 rokov | 338 | 55,1 |55 – 64 rokov | 153 | 25,0 |nad 65 rokov | 12 | 2,0 |Medzi pracovníkmi v uvedených kategóriách je 24 pracovníkov (3,9 %) s dlhodobými zdravotnými problémami alebo so zdravotným postihnutím.11.  Rozpis podľa profesijných kategórií:Kategória | Počet | Podiel v percentách |Vedúci pracovníci | 31 | 5,1 |Odborní pracovníci | 275 | 44,9 |Technickí pracovníci | 215 | 35,0 |Administratívni pracovníci | 61 | 9,9 |Pracovníci v službách a predaji | 31 | 5,1 |12.  V súlade s článkom 7 nariadenia (ES) č. 1927/2006 Holandsko potvrdilo, že počas jednotlivých stupňov vykonávania EGF, a najmä pokiaľ ide o prístup k nemu, sa uplatňuje a bude aj naďalej uplatňovať politika rovnakého zaobchádzania so ženami a mužmi, ako aj politika nediskriminácie.Opis príslušného územia a jeho orgánov a zainteresovaných strán13.  Príslušným územím, ktoré postihlo prepúšťanie, je provincia Noord-Holland, región NUTS II NL32. Ide o región s vysokou koncentráciou podnikov v oblasti IKT.14.  Zodpovedným orgánom je holandské ministerstvo pre sociálne veci a zamestnanosť a Stredisko pre záležitosti pracovného trhu v sektore IKT (CA „Centrum Arbeidsmarktvraagstukken“ -ICT). Ďalšími zúčastnenými stranami sú ICT-Office (organizácia zamestnávateľov), odborový zväz FNV Bondgenoten, odborový zväz CNV Dienstenbond, odborový zväz De Unie, Inštitút systémov zamestnaneckých výhod UWV („Uitvoeringsinstituut WerknemersVerzekeringen“) WERKbedrijf, mesto Amsterdam, regionálne vzdelávacie stredisko Amsterdam, regionálne vzdelávacie stredisko Midden Nederland, Avans Hogeschool a úrady na opätovné pracovné začlenenie pracovníkov.Očakávaný dosah prepúšťania na miestnu, regionálnu alebo celoštátnu zamestnanosť15.  Prepúšťajúce podniky sa nachádzajú v Amsterdame a Amstelveene, ktoré sú súčasťou jedného pracovného trhu a hospodárskeho celku s názvom „Randstad“. Holandsko uvádza, že prepúšťanie v dvoch uvedených podnikoch, ktorých sa týka táto žiadosť, zhorší situáciu v súvislosti so zamestnanosťou v provincii Noord-Holland, ktorú už postihla zvýšená nezamestnanosť v dôsledku celosvetovej finančnej a hospodárskej krízy.16.  V roku 2008 počet nezamestnaných spomedzi práceschopného obyvateľstva v Noord Holland dosiahol 48 500 a v roku 2009 sa v dôsledku celosvetovej hospodárskej a finančnej krízy zvýšil o 20 000, čím dosiahol 68 300. Najvyšší počet nezamestnaných v rámci práceschopného obyvateľstva je v Amsterdame a priľahlých oblastiach: v roku 2008 bol počet nezamestnaných 19 000 a v roku 2009 24 500.17.  Provinciu Noord Holland okrem toho postihlo prepúšťanie v polygrafickom odvetví, ktorého sa týkajú žiadosti EGF/2009/024 NL/Noord Holland a Zuid Holland divízia 58 a EGF/2009/026 NL/Noord Holland a Utrecht divízia 18.Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zo štrukturálnych fondov18.  Navrhujú sa ďalej uvedené opatrenia, ktoré spoločne predstavujú koordinovaný balík personalizovaných služieb zameraných na opätovné začlenenie pracovníkov na trh práce:19.  Poradenstvo a podpora pri prechode na iné pracovné miesto : vytvorenie individuálne prispôsobeného programu na uľahčenie opätovného začlenenia do aktívneho zamestnania.20.  Strediská mobility : vytvorenie stredísk mobility, ktoré budú prepusteným pracovníkom poskytovať aktívnu pomoc a podporu prostredníctvom interných aj externých inštruktorov, poradenstvo v súvislosti so žiadosťami o zamestnanie a možnosti vzdelávania sprístupnením osobných počítačov a zoznamu voľných pracovných miest.21.  Pomoc pri získavaní iného zamestnania (outplacement) : poskytovanie individuálnej starostlivosti a podpory prepusteným pracovníkom počas zmeny pracovného zamerania a vo fáze prieskumu trhu práce.22.  Školenia zamerané na podávanie žiadostí o zamestnanie : pomoc pri zostavovaní CV a žiadostí o zamestnanie, pri príprave na pracovné pohovory a so zvládnutím sebareprezentácie. Cieľom je príprava a podpora pracovníkov počas procesu hľadania práce.23.  Odborná príprava : opatrenia odbornej prípravy s cieľom zvýšiť zamestnateľnosť prepustených pracovníkov. Odborná príprava môže pozostávať z odbornej profesionálnej prípravy, prípravy zameranej na získanie špecifických zručností a technickej odbornej prípravy, a to v závislosti od potrieb individuálnych pracovníkov.24.  Analýza zamestnateľnosti : zistenie záujmov a preferencií prepustených pracovníkov, určenie oblastí, kde sú znalosti pracovníkov dostatočne aktuálne, ako aj oblastí, v ktorých by potrebovali ďalšiu odbornú prípravu.25.  Výdavky na vykonávanie fondu EGF, ktoré sú uvedené v žiadosti podľa článku 3 nariadenia (ES) č. 1927/2006, sa týkajú riadiacich a kontrolných činností.26.  Personalizované služby, ktoré predložili holandské orgány, sú aktívnymi opatreniami trhu práce v rámci oprávnených činností vymedzených v článku 3 nariadenia (ES) č. 1927/2006. Holandské orgány odhadujú celkové náklady na tieto služby na 3 776 693 EUR a výdavky na vykonávanie fondu EGF na 157 362 EUR (t. j. 4 % z celkovej sumy). Celkový príspevok požadovaný z EGF je 2 557 135 EUR (65 % celkových nákladov).Činnosti | Odhadovaný počet pracovníkov, ktorým je pomoc určená | Odhadované náklady na dotknutého pracovníka (v EUR) | Celkové náklady (EGF a spolufinancovanie príslušným členským štátom) (v EUR) |Personalizované služby (článok 3 prvý odsek nariadenia (ES) č. 1927/2006) |Poradenstvo a podpora pri prechode na iné pracovné miesto (coaching van werk naar werk/begeleiding) | 613 | 760,13 | 465 959,69 |Strediská mobility (mobility centres opzet) | 613 | 119,45 | 73 222,85 |Pomoc pri získavaní iného zamestnania (outplacement) | 613 | 4 940,85 | 3 028 741,05 |Školenia zamerané na podávanie žiadostí o zamestnanie (sollicitatietraining) | 50 | 271,48 | 13 574,00 |Odborná príprava (educatie) | 223 | 814,43 | 181 617,89 |Analýza zamestnateľnosti | 50 | 271,56 | 13 578,00 |Medzisúčet – personalizované služby | 3 776 693 |Výdavky na vykonávanie EGF (článok 3 tretí odsek nariadenia (ES) č. 1927/2006) |Riadenie | 39 340 |Informovanie a propagácia | 39 341 |Kontrolné činnosti | 78 681 |Medzisúčet – výdavky na vykonávanie EGF | 157 362 |Odhadované náklady spolu | 3 934 055 |Príspevok z EGF (65 % celkových nákladov) | 2 557 135 |27.  Holandsko potvrdzuje, že opísané opatrenia dopĺňajú činnosti financované zo štrukturálnych fondov. Holandské orgány uvádzajú, že na prepustených pracovníkov by sa mohli vzťahovať dva špecifické projekty ESF[7] pre pracovníkov v sektore IKT. Holandsko zaviedlo mechanizmy potrebné na zamedzenie vzniku rizika dvojitého financovania z fondu EGF a ďalších finančných nástrojov EÚ.Dátum (dátumy), odkedy sa začali alebo sa plánujú začať personalizované služby pre príslušných pracovníkov28.  Holandsko začalo príslušným pracovníkom poskytovať personalizované služby, ktoré sú zahrnuté do koordinovaného balíka navrhnutého na spolufinancovanie z EFG, 1. mája 2009. Tento dátum preto predstavuje začiatok obdobia oprávnenosti na akúkoľvek pomoc, ktorú možno poskytnúť z EGF.Postupy konzultácií so sociálnymi partnermi29.  Holandsko uviedlo, že oba podniky splnili povinnosť konzultácie so sociálnymi partnermi o sociálnom pláne v prípadoch hromadného prepúšťania presahujúceho 30 prepustených pracovníkov. Dôležitú úlohu pri príprave opatrení zohrával CA-ICT, ktorý pozostáva zo zástupcov zamestnávateľov a zamestnancov.30.  Holandské orgány potvrdili, že požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú sa hromadného prepúšťania, boli splnené.Informácie o činnostiach, ktoré sú povinné podľa vnútroštátneho práva alebo kolektívnych dohôd31.  V súvislosti s kritériami uvedenými v článku 6 nariadenia (ES) č. 1927/2006 holandské orgány vo svojej žiadosti:32.  potvrdili, že finančný príspevok z EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych dohôd;33.  preukázali, že činnosti poskytujú podporu jednotlivým pracovníkom a nemajú sa použiť na reštrukturalizáciu spoločností alebo odvetví;34.  potvrdili, že na uvedené oprávnené činnosti sa neprijíma pomoc z iných finančných nástrojov EÚ.Systémy riadenia a kontroly35.  Holandsko oznámilo Komisii, že finančný príspevok budú riadiť a kontrolovať tie isté orgány, ktoré v Holandsku riadia a kontrolujú financovanie z Európskeho sociálneho fondu (ESF).Financovanie36.  Na základe žiadosti predloženej Holandskom predstavuje navrhovaná výška príspevku z EGF na koordinovaný balík personalizovaných služieb 2 557 135 EUR, čo zodpovedá 65 % celkových nákladov. Výška prostriedkov, ktoré Komisia v rámci fondu navrhuje vyčleniť, je založená na informáciách poskytnutých Holandskom.37.  Vzhľadom na maximálnu možnú výšku finančného príspevku z EGF podľa článku 10 ods. 1 nariadenia (ES) č. 1927/2006, ako aj vzhľadom na rozsah prerozdelenia rozpočtových prostriedkov, Komisia navrhuje uvoľniť z EGF uvedenú celkovú sumu, ktorá sa vyčlení v rámci okruhu 1a finančného rámca.38.  Pri tejto navrhnutej výške finančného príspevku zostane k dispozícii viac ako 25 % maximálnej ročnej sumy vyčlenenej na EGF k dispozícii na pokrytie potrieb počas posledných štyroch mesiacov roka v súlade s ustanoveniami článku 12 ods. 6 nariadenia (ES) č. 1927/2006.39.  Komisia predložením tohto návrhu na uvoľnenie prostriedkov z EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť EGF a o požadovanej výške príspevku. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na uvoľnenie prostriedkov ako prvá, aby o svojom úmysle informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu.40.  Komisia samostatne predkladá žiadosť o prevod s cieľom zahrnúť do rozpočtu na rok 2010 osobitné viazané a platobné rozpočtové prostriedky v súlade s bodom 28 medziinštitucionálnej dohody zo 17. mája 2006.Zdroje platobných rozpočtových prostriedkov41.  Pri súčasnom stave vykonávania je možné predpokladať, že platobné rozpočtové prostriedky na rok 2010 vyhradené v rozpočtovom riadku 01.0404 „Rámcový program pre konkurencieschopnosť a inováciu – Program pre podnikanie a inováciu“ sa v tomto roku celkom nevyčerpajú.42.  Do tohto rozpočtového riadku patria výdavky spojené s vykonávaním finančného nástroja tohto programu, ktorého hlavným cieľom je uľahčiť prístup MSP k finančným prostriedkom. Medzi prevodmi na zverenské účty spravované Európskym investičným fondom a úhradami pre konečných príjemcov existuje určitý časový posun. Finančná kríza výrazne ovplyvnila možnosť predpovedať úhrady v roku 2010. Preto v snahe vyhnúť sa nadmerným zostatkom na zverenských účtoch došlo k preskúmaniu metódy výpočtu platobných rozpočtových prostriedkov tak, aby sa zohľadnili očakávané úhrady. Preto je možné uvoľniť 2 557 135 EUR na prevod.NávrhROZHODNUTIE EURÓPSKEHO PARLAMENTU A RADYo uvoľnení prostriedkov z Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/012 NL/Noord Holland ICT, Holandsko)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[8], a najmä na jej bod 28,so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[9], a najmä na jeho článok 12 ods. 3,so zreteľom na návrh Európskej komisie[10],keďže:(1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní na trhu práce.(2) Rozsah pôsobnosti EGF bol rozšírený v prípade žiadostí predložených od 1. mája 2009, aby bola zahrnutá podpora pracovníkov prepustených v priamom dôsledku celosvetovej finančnej a hospodárskej krízy.(3) Medziinštitucionálna dohoda zo 17. mája 2006 umožňuje uvoľnenie prostriedkov z EGF v rámci ročného stropu 500 miliónov EUR.(4) Dňa 8. apríla 2010 Holandsko predložilo žiadosť o uvoľnenie prostriedkov z fondu EGF z dôvodu prepúšťania v dvoch podnikoch, ktorých činnosť patrí podľa klasifikácie NACE Revision 2 do divízie 46 („Veľkoobchod, okrem motorových vozidiel a motocyklov“) a ktoré pôsobia v regióne na úrovni NUTS II, Noord Holland (NL32), a do 5. augusta 2010 ju doplnilo o dodatočné informácie. Žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 2 557 135 EUR.(5) Preto je potrebné uvoľniť prostriedky z fondu EGF s cieľom poskytnúť finančný príspevok v súvislosti so žiadosťou Holandska,ROZHODLI TAKTO:Článok 1V rámci všeobecného rozpočtu Európskej únie na rozpočtový rok 2010 sa z Európskeho fondu na prispôsobenie sa globalizácii (EGF) uvoľnia prostriedky vo výške 2 557 135 EUR vo forme viazaných a platobných rozpočtových prostriedkov.Článok 2Toto rozhodnutie sa uverejní v Úradnom vestníku Európskej únie .VZa Európsky parlament Za Radupredseda predseda [1] Ú. v. EÚ C 139, 14.6.2006, s. 1.[2] Ú. v. EÚ L 406, 30.12.2006, s. 1.[3] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky, Ú. v. EÚ L 393, 30.12.2006, s. 1.[4] V súlade s článkom 3 tretím odsekom nariadenia (ES) č. 1927/2006.[5] http://www.ict-barometer.nl.[6] http://www.oecd.org.[7] 2008ESFN226 (obdobie projektu od 1. 4. 2009 do 31. 3. 2010) a 2008ESFB295 (obdobie projektu od 1. 11. 2009 do 31. 10. 2010)[8] Ú. v. EÚ C 139, 14.6.2006, s. 1.[9] Ú. v. EÚ L 406, 30.12.2006, s. 1.[10] Ú. v. EÚ C […], […], s. […].